**Tájékoztató belső visszaélés-bejelentési rendszer működtetéséről**

A Global Inter Logistic Kft a panaszokról, a közérdekű bejelentésekről, valamint a visszaélések bejelentésével összefüggő szabályokról szóló 2023. évi XXV. törvény (a továbbiakban: Panasztörvény) szerint egy erre a célra kijelölt, pártatlan szervezeti egysége útján **belső visszaélés-bejelentési rendszert működtet.**

[**A belső visszaélés-bejelentési rendszer működtetésének célja**](https://nmhh.hu/cikk/241938/Tajekoztato_belso_visszaelesbejelentesi_rendszer_mukodteteserol#241938-cel)

A belső visszaélés-bejelentési rendszer működtetésének célja jogellenes vagy jogellenesnek feltételezett cselekmény vagy mulasztás, illetve egyéb visszaélés kivizsgálása és a szükséges intézkedések megtétele. A Global Inter Logistic Kft jelen tájékoztatóban tájékoztatja a bejelentésre jogosultakat, a bejelentőket és az eljárás egyéb résztvevőit az eljárás menetéről, a résztvevők alapvető jogairól és kötelezettségeiről.

**A** [**belső visszaélés-bejelentési rendszerben megtehető bejelentés tárgya**](https://nmhh.hu/cikk/241938/Tajekoztato_belso_visszaelesbejelentesi_rendszer_mukodteteserol#241938-targy)

A belső visszaélés-bejelentési rendszerben jogellenes vagy jogellenesnek feltételezett cselekményre vagy mulasztásra, illetve egyéb visszaélésre vonatkozó információt lehet bejelenteni.

[**A bejelentés megtételére jogosultak**](https://nmhh.hu/cikk/241938/Tajekoztato_belso_visszaelesbejelentesi_rendszer_mukodteteserol#241938-jogosultak)

a, A Global Inter Logistic Kft munkatársa

b, A Global Inter Logistic Kft volt munkatársa

c, A Global Inter Logistic Kft-vel foglalkoztatásra irányuló jogviszonyt létesíteni kívánó olyan személy, aki esetében e jogviszony létesítésére vonatkozó eljárás megkezdődött

d, Egyéni vállalkozó, az egyéni cég, ha a Global Inter Logistic Kft-vel szerződéses kapcsolatban áll

e, A Global Inter Logistic Kft tekintetében tulajdonosi részesedéssel rendelkező személy, valamint ügyvezető.

f, A Global Inter Logistic Kftszerződéses kapcsolat létesítésére vonatkozó eljárást megkezdett, szerződéses kapcsolatban állt vállalkozó, alvállalkozó, beszállító, illetve megbízott felügyelete és irányítása alatt álló személy

g, A Global Inter Logistic Kft-nél tevékenységet végző gyakornok és önkéntes

h, A Global Inter Logistic Kft-vel d) vagy g) pont szerinti jogviszonyt vagy szerződéses kapcsolatot létesíteni kívánó olyan személy, aki esetében e jogviszony vagy szerződéses kapcsolat létesítésére vonatkozó eljárás megkezdődött és

i, az a személy, akinek d) és g) pont szerinti jogviszonya vagy szerződéses kapcsolata a Global Inter Logistic Kft-vel megszűnt.

[**A bejelentés megtételének módja**](https://nmhh.hu/cikk/241938/Tajekoztato_belso_visszaelesbejelentesi_rendszer_mukodteteserol#241938-mod)

Bejelentést kizárólag az alább meghatározott módon és csatornákon lehet megtenni, a Global Inter Logistic Kft egyéb úton bejelentést nem fogad.

* írásban visszaelesbejelentes.gilsped@gmail.com e-mail címre küldött elektronikus levélben
* postai úton a Global Inter Logistic Kft, 4110 Biharkeresztes, Bethlen Gábor utca 14 levelezési címre küldött levélben
* személyesen - előzetes időpontegyeztetést követően, melyet a + 36 70 386 1161 telefonszámon tehet meg – a Global Inter Logistic Kft központi irodájában (4115 Ártánd, Közúti Határátkelőhely 077/11 Hrsz) tehető meg.

A bejelentés anonim módon is megtehető, ugyanakkor ebben az esetben

* a bejelentés kivizsgálását a Global Inter Logistic Kft mellőzheti
* amennyiben a bejelentő kapcsolattartási adatait sem adja meg, az eljárás eredmény nélkül kerülhet lezárásra. Ezen adatok hiánya miatt a bejelentés esetleges kiegészítése, pontosítása, a tényállás tisztázása, valamint további információk rendelkezésre bocsátása végett a Global Inter Logistic Kft a bejelentővel nem fogja tudni felvenni a kapcsolatot.
* az eljárással kapcsolatban – amennyiben a bejelentő a kapcsolattartási adatait sem adta meg – a Global Inter Logistic Kft tájékoztatást nem küld.

[**A bejelentés megtételét követő eljárásrend**](https://nmhh.hu/cikk/241938/Tajekoztato_belso_visszaelesbejelentesi_rendszer_mukodteteserol#241938-eljarasrend)

Amennyiben a bejelentés megtételére személyesen kerül sor, azt a Global Inter Logistic Kft írásba foglalja, továbbá – annak ellenőrzésére, helyesbítésére, aláírással történő elfogadására vonatkozó lehetőség biztosítása mellett – másodpéldányban a bejelentőnek azonnal átadja.

Írásbeli bejelentés megtétele esetén annak kézhezvételétől számított hét napon belül a Global Inter Logistic Kft visszaigazolást küld a bejelentőnek.

A bejelentés kivizsgálására a körülmények által lehetővé tett legrövidebb időn, de legfeljebb a bejelentés beérkezésétől számított 30 napon belül kerül sor. E határidő különösen indokolt esetben – a bejelentő egyidejű tájékoztatása mellett – meghosszabbításra kerülhet azzal, hogy a bejelentés kivizsgálásának határideje ez esetben sem haladhatja meg a 3 hónapot.

A bejelentés megtételét követően első körben a Global Inter Logistic Kft azt ellenőrzi, hogy a bejelentés kivizsgálása mellőzésének Panasztörvényben rögzített esetei fennállnak-e. Ugyanis a bejelentés kivizsgálása mellőzhető, ha:

* a bejelentést azonosíthatatlan bejelentő tette meg,
* a bejelentést nem az erre jogosult személy tette meg,
* a bejelentés ugyanazon bejelentő által tett ismételt, a korábbi bejelentéssel azonos tartalmú bejelentés, illetve
* a közérdek vagy a nyomós magánérdek sérelme a bejelentésben érintett természetes személy, illetve jogi személy (a továbbiakban együtt: bejelentésben érintett személy) jogainak a bejelentés kivizsgálásából eredő korlátozásával nem állna arányban.

Amennyiben a bejelentés kivizsgálása mellőzésének esetköre fennáll, arról a bejelentő – amennyiben az ehhez szükséges kapcsolattartási adata rendelkezésre áll – írásban tájékoztatásra kerül.

A bejelentés kivizsgálása keretében a Global Inter Logistic Kft kapcsolatot tart a bejelentővel: a bejelentés kiegészítésére, pontosítására, a tényállás tisztázására, valamint további információk rendelkezésre bocsátására hívható fel.

Amennyiben a bejelentés kivizsgálása során jogsértés vagy visszaélés megtörténtésének megállapítására kerül sor, a Global Inter Logistic Kft megteszi azokat az intézkedéseket, amelyek alkalmasak mindezek orvoslására.

A bejelentető – amennyiben az ehhez szükséges kapcsolattartási adata rendelkezésre áll – írásban tájékoztatásra kerül a vizsgálat eredményéről, a megtett vagy tervezett intézkedésekről.

[**A személyes adatok védelmének biztosítása az eljárás során**](https://nmhh.hu/cikk/241938/Tajekoztato_belso_visszaelesbejelentesi_rendszer_mukodteteserol#241938-adatvedelem)

A Global Inter Logistic Kft a bejelentő személyazonosságát – ha az annak megállapításához szükséges adatokat megadja – a vizsgálat valamennyi szakaszában bizalmasan kezeli.

A Global Inter Logistic Kft biztosítja, hogy a személyazonosságát felfedő bejelentő, valamint a bejelentésben érintett személy személyes adatait az erre jogosultakon kívül más ne ismerhesse meg.

A bejelentést kivizsgáló személyek a vizsgálat lezárásáig vagy a vizsgálat eredményeképpen történő formális felelősségre vonás kezdeményezéséig a bejelentés tartalmára és a bejelentésben érintett személyre vonatkozó információkat – a bejelentésben érintett személy tájékoztatásán túl – a Global Inter Logistic Kft más szervezeti egységével vagy munkatársával kizárólag a vizsgálat lefolytatásához feltétlenül szükséges mértékben oszthatják meg.

Amennyiben a bejelentés természetes személyre vonatkozik és e személy a tájékoztatáshoz és hozzáféréshez való jogát kívánja gyakorolni, a bejelentő személyes adatait a Global Inter Logistic Kft nem teszi megismerhetővé számára.

A belső visszaélés-bejelentési rendszer keretei között

* a bejelentőnek,
* annak a személynek, akinek a magatartása vagy mulasztása a bejelentésre okot adott, továbbá
* annak a személynek, aki a bejelentésben foglaltakról érdemi információval rendelkezhet,

a bejelentés kivizsgálásához elengedhetetlenül szükséges személyes adatai kizárólag a bejelentés kivizsgálása és a bejelentés tárgyát képező magatartás orvoslása vagy megszüntetése céljából kerül kezelésre. Az e célokból nem szükséges személyes adatokat a Global Inter Logistic Kft haladéktalanul törli.

A bejelentő személyes adatai csak az eljárás lefolytatására hatáskörrel rendelkező szerv részére adhatóak át, ha e szerv annak kezelésére törvény alapján jogosult, vagy az adatai továbbításához a bejelentő hozzájárult. A bejelentő személyes adatai hozzájárulása nélkül nem kerülnek nyilvánosságra hozatalra.

Ha nyilvánvalóvá vált, hogy a bejelentő rosszhiszeműen, valótlan adatot vagy információt közölt és

* ezzel bűncselekmény vagy szabálysértés elkövetésére utaló körülmény merül fel, személyes adatai az eljárás lefolytatására jogosult szerv vagy személy részére átadásra kerülnek,
* alappal valószínűsíthető, hogy másnak jogellenes kárt vagy egyéb jogsérelmet okozott, személyes adatai az eljárás kezdeményezésére, illetve lefolytatására jogosult szervnek vagy személynek kérelmére átadásra kerülnek.

[**A bejelentőt megillető védelemről**](https://nmhh.hu/cikk/241938/Tajekoztato_belso_visszaelesbejelentesi_rendszer_mukodteteserol#241938-bejelento-vedelme)

A bejelentések kivizsgálása során a Global Inter Logistic Kft biztosítja, hogy a bejelentőt ne érje semmiféle hátrányos jogkövetkezmény a bejelentése megtétele okán.

A Panasztörvény szerinti bejelentővédelem kizárólag akkor tejed ki a bejelentőre, ha a bejelentéssel érintett körülményekre vonatkozó, bejelentett információ a Panasztörvény 1. és 2. sz. mellékletében felsorolt európai uniós jogi aktusok vagy azok végrehajtását, az azoknak való megfelelést biztosító jogszabályi rendelkezések hatálya alá tartozik vagy a bejelentő alapos okkal feltételezi ezt.

A bejelentés jogszerű megtétele esetén a bejelentőt nem terheli felelősség a bejelentésben szereplő információk megszerzése vagy az azokhoz való hozzáférés tekintetében, kivéve, ha a bejelentő az információk megszerzésével vagy az azokhoz való hozzáféréssel bűncselekményt követett el. A bejelentő a bejelentés jogszerű megtételéért nem vonható felelősségre, ha a bejelentő alapos okkal feltételezte azt, hogy a bejelentés szükséges volt a bejelentéssel érintett körülmények feltárásához.

Azt, hogy mely bejelentés tekinthető jogszerűnek, a Panasztörvény 45-46. §-ai határozzák meg.

A bejelentő nem tehet nyilvánvalóan valótlan vagy rosszhiszemű bejelentést.

Minden, a bejelentő számára hátrányos intézkedés, amelyre a bejelentés jogszerű megtétele miatt kerül sor, és a Panasztörvény szerinti jogviszonyokkal vagy szerződéses kapcsolattal összefüggésben valósítanak meg, jogellenesnek minősül akkor is, ha egyébként jogszerű lenne.

Ugyanígy, minden, a bejelentő tulajdonában álló jogalany vagy a bejelentővel foglalkoztatásra irányuló jogviszonyban vagy más, szerződéses jogviszonyban álló jogalany sérelmére hozott hátrányos intézkedés, amelyre a bejelentés jogszerű megtétele miatt kerül sor, jogellenesnek minősül akkor is, ha egyébként jogszerű lenne.

A hátrányos intézkedéseket a Panasztörvény 41. § (2) bekezdése sorolja fel.

Amennyiben a bejelentőt hátrányos intézkedés éri amiatt, mert bejelentést tett, akkor ezen hátrányos intézkedéssel összefüggésben hatósági vagy bírósági eljárás kezdeményezhet.

**Az MBH Bank részére közvetített pénzváltási tevékenységgel összefüggő speciális visszaélésbejelentési szabályok**

Az MBH Bank Nyrt. (továbbiakban: Bank) – mint a pénzváltó közvetítő megbízója - a panaszokról és közérdekű bejelentésekről szóló 2013. évi CLXV. törvény hatálya alá tartozó visszaélésbejelentő (továbbiakban Bejelentő rendszer) folyamatot, keretrendszert üzemeltet. A Bejelentő rendszer célja, hogy lehetőséget biztosítson a Bankcsoport tagjai, vagy a tagokkal szerződéses jogviszonyban állók számára a jogszabályok, valamint a közérdeket és a Bankcsoport nyomós érdekét sértő szabályok megsértésének bejelentésére. A Bank nyomós érdekét védő magatartási szabályok az Etikai kódexben találhatók, amely a Bank honlapján a Közlemények között érhető el.

A Bejelentő rendszerbe a Bankcsoport munkavállalói, valamint a Bankcsoport bármely tagjával szerződéses viszonyban álló, vagy olyan személyek tehetnek bejelentést, akiknek a bejelentés megtételéhez vagy a bejelentés tárgyát képező magatartás orvoslásához méltányolható jogos érdekük fűződik.

A Bankon belüli valamint a Bank tevékenységével kapcsolatos jogsértést bejelentők esetében a Bank biztosítja a bejelentő védelmét az esetleges diszkriminációval és tisztességtelen bánásmóddal szemben.

A bejelentés történhet:

* NÉVTELENÜL (postán vagy e-mailben a bejelentéshez regisztrált álnévről)
* NYÍLT BEJELENTÉS formájában, az alábbi bejelentési csatornákon

A bejelentések megtételekor a bejelentő a nevét és a lakcímét, jogi személy esetén annak székhelyét és a törvényes képviselőjének nevét szükséges megadni, valamint a vizsgálathoz relevánsnak vélt információkat. A bejelentés név nélkül, anonim módon is megtehető, ám ilyen esetben a bejelentés vizsgálata mellőzhető.

A jogszerűen tett bejelentés alapján, annak tartalmától függően a vizsgálatot a Compliance és Adatvédelem vagy a Bank-és Üzletbiztonság terület folytatja le, ahol a bejelentő védelme minden rendelkezésre álló jogi eszközzel biztosított.

A Bank egyebekben mindenben a panaszokról, a közérdekű bejelentésekről, valamint a visszaélések bejelentésével összefüggő szabályokról szóló 2023. évi XXV. törvény rendelkezéseinek betartásával jár el.

**A bejelentési csatornák**

A Bejelentés az alábbi csatornákon keresztül juttatható el a Bank részére:

1. **írásban**
* postai úton – **postacím: MBH Bank Nyrt. Compliance és Adatvédelem, 1117 Budapest, Magyar tudósok körútja 9.**
* e-mailben – e-mail cím: **anonimbox@mbhbank.hu**
1. **szóban**
* személyesen: 1117 Budapest, Magyar tudósok körútja 9. (Infopark G épület)